**HARA SADAMA KORD**

**Harga MTÜ on sadama vastutav haldaja. Lisaks Transpordiameti sadama eeskirjale (**[**https://www.sadamaregister.ee/SadamaRegister/sadam/2259**](https://www.sadamaregister.ee/SadamaRegister/sadam/2259)**) jälgitakse sadamas käesolevat korda.** Sadama korralduse eesmärgiks on tagada sadama sihipärane kasutamine, vara ja inimeste turvalisus ning heakord. Muu kui sihipärane sadama kasutamine tuleb eelnevalt kooskõlastada sadama haldajaga.

**Hara sadama territooriumil viibivad isikud peavad täitma sadama haldaja ning sadamakapteni korraldusi ja käituma vastavalt Eesti Vabariigi seadustele.** Sadama haldajal on õigus sadam vajadusel sulgeda. Sadama haldajal on õigus eemaldada sadama territooriumilt ja akvatooriumist eeskirjade vastaseid esemeid, väikelaevu, transpordivahendeid, sildumisrajatisi jms.

Sadamas ja sadama sissesõiduteedel  ning sadamaga piirneval alal olevad ehitised ja rajatised ei tohi ohustada sadama kasutamise turvalisust. Rajatistele annab heakskiidu sadama haldaja.

**1.Liiklus ja parkimine**

1.1. Sadama parkimiskohad on mõeldud sadama kasutajatele. Parkivad transpordivahendid peavad olema pargitud selleks lubatud kohtades ning selliselt, et need ei segaks slipi ja kaide kasutamist ning teiste transpordivahendite ja inimeste liikumist.  Sadama haldaja võib piirata transpordivahendite sisenemist sadama territooriumile. Sadama kasutamine eraürituste parkimisalana tuleb kooskõlastada sadama haldajaga.

1.2 Sadama sissesõiduteel ja akvatooriumis ei tohi liiklemist takistada. Ankurdamine akvatooriumis on keelatud.

1.3 Hara sadam ei ole riigipiiri ületamise koht. Hara lahte sisenevatest või sealt lahkuvatest välismaistest alustest tuleb viivitamata teavitada sadamakaptenit.

**2. Kaikohad, veeskamine ja tasud**

2.0 **Sadama akvatooriumis aluse veeskamiseks kasutatakse ainult slippi.**

2.1 Harga MTÜ rendib välja paadiomanikele kaikohti ja kehtestab sadama kasutamise hinnad. Eriteenistustele on kasutamine tasuta.

**2.2 Slipi ja elektri kasutamine makstakse sadama lipumasti juurde paigaldatud kassalaekasse või pangaülekandega.**

2.3 Kaikoha rentija on kohustatud andma kliendiandmed (väikelaeva omanik või vastutav kasutaja, aadress, mobiiltelefoni number ja e-posti aadress, aluse nimi ja  registreerimistunnus) sadama kasutajate registrisse, mida haldab Harga MTÜ. Andmeid ei edastada kolmandale osapoolele. Kaikoha rentija saab kontrollida oma andmeid registripidajaga eraldi kokku leppides (Raivo Adman, mob +37253739513). Turvalisuse tagamiseks palume sadama kasutajatel jätta mobiiltelefoni number autosse, et vajadusel oleks võimalik ühendust võtta.

2.4 Kaikohast loobumisest tuleb teavitada sadama haldajat ning sadama võti tuleb tagastada sadama haldajale. Kaikoha edasi rentimine või andmine on keelatud.

**2.5 Kaikoha kasutamine**

2.5.1 Kaikoha üleandmine tuleb kokku leppida sadama haldajaga (Harga MTÜ Raivo Adman),   **Ilma sadama haldaja loata on paatide toomine sadamasse keelatud.** Alus tuleb hoida ainult selleks ettenähtud kohas. Hara sadamas saavad hooajavälisel ajal paate säilitada ainult kutselised kalurid erandjuhtudel.

2.5.2. Kaikoha rentijal tuleks alus parkida kaikohale hiljemalt nelja (4) nädala jooksul peale navigatsioonihooaja algust. Juhul, kui kaikoht jääb kasutamata, tuleb sellest teavitada  sadama haldajat. Kaikoha leping tühistatakse ilma raha tagastamiseta. Kasutamata jäänud kaikoht pakutakse järgmisele soovijale.

2.5.3 Kui renditud kaikoha omanik ei kasuta rendiperioodil kaikohta vähemalt 7 järjestikust päeva, annab ta sadama haldajale e-posti teel teada, mis ajaks tema kaikoht on vaba.

2.5.4 Ajavahemikus peale seitsmendat (7) päeva, mil renditud kaikoha omanik ei hoia alust kaikohal, on sadama haldajal õigus anda kaikoht ajutisse kasutusse teistele soovijatele. Kui kaikoha omanik soovib oma aluse tuua tagasi renditud kaikohale, teavitab ta sellest sadama haldajat ette vähemalt üks (1) ööpäev.

**3. Heakord**

3.1 Sadama kasutajad ja väikelaevade meeskonnad on kohustatud tagama kasutataval alal heakorra ning tuleohutuse-, tervisekaitse- ja keskkonnanõuete täitmise.

3.2 Sadamaalal tohib ladustada asju ainult selleks ettenähtud kohas.

3.3 Sadama prügikotid ja -konteinerid on mõeldud ainult sadama kasutajate olmejäätmete jaoks. Ohtlikud või reostavad ained ja nende taara tuleb toimetada mujale selleks ettenähtud kohta.

3.4 Sadama välikäimla on mõeldud sadama ja RMK matkaraja kasutajatele.

3.5 Sadama teritooriumil joobes viibimine keelatud.

3.6 Ööbimine sadama teritooriumil on keelatud. Lubatud vaid erandjuhtudel kokkuleppel sadama haldajaga. Öörahu kehtib tööpäeviti kell 22.00 kuni 6.00 ning reedeti ja laupäeviti (puhkepäevale eelneval ööl) kell 00.00 kuni 7.00. Öörahu ajal ei tohi tekitada häirivat müra ning valgusefekte. Avalike ürituste korraldamiseks sadamaalal annab loa Lääne – Nigula Vallavalitsus.

**4. Valve ja rikkumised**

4.1 Veesõidukid ja rajatised, mille eest ei ole tasutud sadamatasusid või mis on toodud sadamasse ilma sadamahaldaja loata, teisaldatakse.

4.2 Päästeameti ning ehitaja autode manööverdamist ning ehitamistöid takistavad sõidukid ja esemed teisaldatakse sadama sissesõiduteelt ning sadamaalalt.

4.3 Teisaldamise kulu nõutakse sisse omanikult või vastutavalt kasutajalt.

4.4 Väikelaevade juhid, organisatsioonid või üksikisikud, kelle käitumise tagajärjel on rikutud sadama puhtust nafta-, õli- või fekaalreostusega või mingil muul moel, või on tekitatud sadamale varalist kahju, on kohustatud kahju likvideerima või likvideerimise hüvitama sadama omaniku või haldaja esitatud arve alusel.

4.5 Sadama reeglite rikkumine võib lõppeda kaikoha äraütlemisega.

4.6 Sadamas on salvestav valvekaamera, mis valvab sadama territooriumi ja sinna paigutatud vara turvalisust.

Hara sadama kord on Harga MTÜ poolt kinnitatud 18.01.2025. Täname meeldiva koostöö eest!

Sadama haldaja: Harga MTÜ

Kontaktisik: Raivo Adman +37253739513

raivo.adman@luukku.com

Sadamakapten: Martin Mägi, +372 5016952

martin@korrapidaja.ee